Evropsko prvenstvo u nogometu 1984 - nokaut faza
Evropsko prvenstvo u nogometu 1984 - nokaut faza je bilo nogometno takmičenje koje se igralo u sklopu Evropskog prvenstva 1984. koje se odigralo u Francuskoj. Takmičenje u nokaut fazi se odigralo od 23. do 27. juna 1984. godine. U nokaut fazi nalazile su se četiri reprezentacije: Francuska, Danska, Španija i Portugal. Francuska i Španija kao pobjednici polufinalnih utakmica odigrali su finale na stadionu Park prinčeva. Rezultatom 2–0 Francuska je bila uspješnija te prvi put u svojoj historiji osvojila šampionsku titulu.